ฟุตบอลดิวิชัน 3

ฟุตบอลดิวิชัน 3 () เป็นระดับที่สี่ของฟุตบอลไทย ซึ่งจัดการแข่งขันโดยสมาคมกีฬาฟุตบอลแห่งประเทศไทย ในพระบรมราชูปถัมภ์ การแข่งขันเริ่มจัดขึ้นในปี พ.ศ. 2559 จากแนวคิดของพลตำรวจเอกสมยศ พุ่มพันธุ์ม่วง นายกสมาคมกีฬาฟุตบอลแห่งประเทศไทยในขณะนั้น เพื่อยกระดับสโมสรฟุตบอลสมัครเล่นในประเทศไทย และเปิดโอกาสให้สโมสรจากภูมิภาคต่าง ๆ ได้เข้าร่วมการแข่งขันฟุตบอลในระดับชาติภายใต้การกำกับดูแลของสมาคมฯ ในปี พ.ศ. 2559 การแข่งขันแบ่งออกเป็น 5 ภูมิภาค โดยมีสโมสรเข้าร่วมการแข่งขันทั้งหมด 104 สโมสร ซึ่งประกอบด้วยอดีตสโมสรสมาชิกของฟุตบอลชิงถ้วยพระราชทานประเภท ข., ค. และ ง. รวมถึงสโมสรที่เข้าร่วมการแข่งขันเป็นครั้งแรกในฤดูกาลดังกล่าว เนื่องจากการแข่งขันดังกล่าวถือเป็นระดับต่ำสุดของระบบลีกฟุตบอลไทย จำนวนสโมสรที่เข้าร่วมการแข่งขันจึงไม่จำกัด และเปิดโอกาสให้สโมสรทุกสโมสรสามารถยื่นใบสมัครเข้าร่วมการแข่งขันได้ ในปี พ.ศ. 2558 ถ้วยพระราชทานประเภท ง. ถูกกำหนดให้เป็นถ้วยรางวัลสำหรับการแข่งขันฟุตบอลดิวิชัน 3

การแข่งขันฟุตบอลดิวิชัน 3 จัดการแข่งขันฤดูกาลสุดท้ายในปี พ.ศ. 2559 และการแข่งขันไทยแลนด์ อเมเจอร์ลีก เริ่มจัดการแข่งขันในปี พ.ศ. 2560 สโมสรในฟุตบอลดิวิชัน 3 ทั้งหมดกลายเป็นสโมสรที่ร่วมก่อตั้งการแข่งขันไทยแลนด์ อเมเจอร์ลีกแข่งแน่! “ส.บอล” ยัน “ดิวิชั่น 3” เริ่มฟาดแข้งมกราคม 60

 อ้างอิง 

หมวดหมู่:การแข่งขันฟุตบอลลีกในประเทศไทย
หมวดหมู่:ลีกกีฬาที่ก่อตั้งในปี พ.ศ. 2559